Παντελής Κουντουριώτης

Για τον συνονόματό του εγγονό δείτε Παντελής Λ. Κουντουριώτης ο νεότερος.

Ο Παντελής Λ. Κουντουριώτης (1814 - 1880) ήταν Έλληνας αξιωματικός του Βασιλικού Ναυτικού της Ελλάδας και πολιτικός.

 Βιογραφικά στοιχεία 
Γεννήθηκε στην Ύδρα το 1814 και ήταν γιος του Λάζαρου Κουντουριώτη. Καταγόταν από την Οικογένεια Κουντουριώτη και αδέλφια του ήταν οι Δημήτριος Κουντουριώτης και Μαρία Κουντουριώτη, σύζυγος του Δημητρίου Βούλγαρη. Υπηρέτησε στο Πολεμικό Ναυτικό φτάνοντας μέχρι τον βαθμό του Πλωτάρχη.

Στις εκλογές του 1853 εξελέγη βουλευτής Ύδρας και επανεξελέγη σε αυτές του 1856.Βουλή των Ελλήνων, Μητρώον Πληρεξουσίων, Γερουσιαστών και Βουλευτών. 1822-1935, Αθήνα 1986, σελ. 51  Το 1859 διορίστηκε στη θέση του δημάρχου Ύδρας.Δήμαρχοι Ύδρας, από την ιστοσελίδα του Δήμου Ύδρας 

Απεβίωσε το 1880 και κηδεύτηκε στην Αθήνα την 13η Αυγούστου του 1880. Είχε αποκτήσει δύο παιδιά: τον Λάζαρο και την Ματίνα, σύζυγο του Δημητρίου Χορν. Εγγονοί του ήταν οι Παντελής Λ. Κουντουριώτης και Παντελής Χορν.

Παραπομπές

Πηγές


Κατηγορία:Έλληνες αξιωματικοί του Πολεμικού Ναυτικού
Παντελης
Κατηγορία:Βουλευτές Ύδρας
Κατηγορία:Δήμαρχοι Ύδρας